**Opis predmetu zákazky**

**pre časť č.1 – „Zabezpečenie stravovacích služieb formou stravných lístkov“**

1. **Špecifikácia predmet zákazky:**
	1. Predmetom zákazky je zabezpečenie služieb hromadného stravovania, v súlade so všeobecne záväznými platnými právnymi predpismi na území Slovenskej republiky pre Ministerstvo vnútra SR ako centrálnu obstarávaciu jednotku a prijímateľské inštitúcie uvedené v Článku II bodu 2.2 Rámcovej dohody, prostredníctvom stravných lístkov u zmluvných partnerov poskytovateľa, ktorí sú oprávnení poskytovať stravovacie služby a poskytovateľ má s nimi uzatvorený zmluvný vzťah.
	2. Predpokladané množstvo stravných lístkov (poukážok) na obdobie 36 mesiacov  je 18 900 000 ks.
2. **Požiadavky na stravovacie poukážky:**
	1. Stravný lístok musí spĺňať nasledovné:
		1. musí byť označený názvom a logomposkytovateľa,
		2. musí byť označený nominálnou hodnotou, kalendárnym rokom jeho platnosti,
		3. musí byť označený číselným alebo čiarovým kódom a minimálne štyrmi ochrannými prvkami proti falšovaniu, používanými pre tlač dokladov a cenných papierov,
		4. musí byť na ňom uvedené poučenie pre spotrebiteľa upravujúce možnosť jej použitia,
		5. stravné lístky dodané objednávateľovi v mesiacoch október, november a december príslušného kalendárneho roku musia byť vydané s platnosťou do konca nasledujúceho kalendárneho roku.
3. **Ostatné požiadavky súvisiace s predmetom zákazky**
	1. Stravné lístky bude objednávateľ odoberať spravidla mesačne, formou písomnej objednávky.
	2. Poskytovateľ je povinný dodať objednávateľovi personalizované alebo nepersonalizované stravné lístky v rozsahu, množstve, balení, kvalite a nominálnej hodnote na miesto plnenia špecifikovanom v písomnej objednávke. Poskytovateľ sa zaväzuje dodať objednávateľovi stravné lístky v lehote uvedenej v rámcovej dohode.
	3. Personalizácia je spôsob objednávania na meno každého zamestnanca jednotlivo, v množstve a
	v nominálnej hodnote uvedenej v objednávke.
	4. Objednávateľ uvedie v objednávke, aké stravné lístky požaduje, či personalizované alebo nepersonalizované.
	5. Stravné lístky sú zatiaľ dodávané v nominálnej hodnote 4.00 EUR.
	6. Objednávateľ si vyžaduje právo zmeniť výšku nominálnej hodnoty stravovacej poukážky v závislosti od zmien príslušných platných právnych predpisov na území SR upravujúcich predmetnú problematiku, ako aj v súlade s jeho finančnými a rozpočtovými možnosťami.
	7. Poskytovateľ musí zabezpečiť balenie stravných lístkov v bločkoch alebo hárkoch alebo v obálkach. Konkrétny spôsob balenia a počtu stravných lístkov v jednom balení bude určený po dohode medzi objednávateľom a poskytovateľom.